[pic] | KOMISIJA EVROPSKIH SKUPNOSTI |

Bruselj, 28.3.2007

COM(2007) 148 konč.

PREDHODNI PREDLOG SPREMEMBE PRORAČUNA št. 2 K PRORAČUNU ZA LETO 2007 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH Oddelek III − Komisija

(predložila Komisija)

PREDHODNI PREDLOG SPREMEMBE PRORAČUNA št. 2 K PRORAČUNU ZA LETO 2007 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIHOddelek III − Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 2 k proračunu za leto 2007.

***

KAZALO

1. Uvod 4

2. Uporaba Solidarnostnega sklada EU 4

2.1. Madžarska: poplave aprila 2006 4

2.2. Grčija: poplave marca 2006 5

2.3. Financiranje 6

3. Sprememba strukture proračuna za raziskave za leto 2007 zaradi sprejetja 7. okvirnega programa 7

3.1. Razdelitev prednostnega področja raziskav „Varnost in vesolje“ v dve ločeni proračunski vrstici 7

3.2. Uvedba novega podprograma v okviru posebnega programa „Zmogljivosti:Skladen razvoj raziskovalnih politik“ 8

3.3. Zmanjšanje odobritev plačil 8

ZBIRNA RAZPREDELNICA PO RAZDELKIH FINANČNEGA OKVIRA 9

SPLOŠNI IZKAZ PRIHODKOV TER IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov za oddelek III – Komisija – se pošljeta ločeno po sistemu SEI-BUD. Različica v angleškem jeziku je za ponazoritev priložena kot priloga k proračunu.

Uvod

Ta predhodni predlog spremembe proračuna zadeva dva elementa:

- uporabo Solidarnostnega sklada EU v zvezi s poplavami, ki so prizadele Madžarsko in Grčijo marca ter aprila 2006;

- spremembo strukture proračuna za raziskave za leto 2007 zaradi sprejetja 7. okvirnega programa.

Čeprav bo to povzročilo povečanje odobritev za prevzem obveznosti za 24,4 milijona EUR, se skupna raven odobritev plačil ne bo spremenila.

Uporaba Solidarnostnega sklada EU

Marca in aprila 2006 so večji del srednje, jugovzhodne in južne Evrope prizadele hude poplave, ki so v številnih državah povzročile veliko škodo. Madžarska in Grčija sta v zvezi s poplavami zaprosili za finančno pomoč iz Solidarnostnega sklada EU v roku desetih tednov, določenem s členom 4 Uredbe Sveta (ES) št. 2012/2002[2].

Komisija je temeljito proučila vlogi v skladu z Uredbo (ES) št. 2012/2002 ter zlasti členi 2, 3 in 4 Uredbe.

Povzetek najpomembnejših elementov ocene:

Madžarska: poplave aprila 2006

1. Vloga je bila predložena Komisiji 9. junija 2006 v roku 10 tednov od nastanka prve škode, ki je bila zabeležena 3. aprila 2006. Na zahtevo služb Komisije so madžarski organi predložili dodatne podatke, ki jih je Komisija prejela 21. septembra 2006.

2. Gre za naravno nesrečo. Madžarski organi so skupno neposredno škodo ocenili na 519 milijonov EUR. Ker je ta znesek nad pragom 0,6 % BND Madžarske (459 milijonov EUR), se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002. Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe[3].

3. Po navedbah madžarskih organov je nesreča prizadela več kot 1,5 milijona prebivalcev v 8 od skupno 20 okrožij države ob povodjih rek Donave in Tise. Madžarski organi so poročali o hudi škodi na infrastrukturi, zlasti na področju voda in odpadnih voda (136 milijonov EUR), varstva pred poplavami (85 milijonov EUR), prometa (93 milijonov EUR) ter kmetijstva (več kot 61 milijonov EUR), na kulturni dediščini in v več naravnih parkih.

4. Madžarski organi so stroške bistvenih nujnih ukrepov, do katerih je Madžarska upravičena po členu 3(2) Uredbe (ES) št. 2012/2002, ocenili na 335 milijonov EUR in jih razčlenili po vrstah ukrepov. V primerjavi s prejšnjimi nesrečami, v zvezi s katerimi je bil uporabljen Solidarnostni sklad, se zdi ta znesek neobičajno visok glede na skupno škodo (64,4 % skupne škode), in toliko bolj glede na javno škodo (82 % javne škode). Kljub tej ugotovitvi in številnim neskladjem v vlogi glede narave in stroškov upravičenih ukrepov je očitno, da bi dejanski stroški upravičenih ukrepov v vsakem primeru visoko presegli znesek možnih nepovratnih sredstev iz Solidarnostnega sklada. Vrste ukrepov, ki bi se dejansko financirale iz Sklada, bi bile jasno opredeljene v izvedbenem sporazumu.

5. Madžarska za namene, povezane s poplavami, ne namerava uporabiti sredstev drugih instrumentov Skupnosti.

6. Madžarski organi so potrdili, da upravičenih ukrepov iz točke 4 zgoraj ne krije zavarovanje.

Iz zgoraj navedenih razlogov se predlaga, da se vloga, ki jo je predložila Madžarska v zvezi s poplavami aprila in maja 2006, sprejme na podlagi merila o „večji nesreči“ in da se uporabi Solidarnostni sklad.

Grčija: poplave marca 2006

7. Vloga je bila Komisiji predložena 22. maja 2006 v roku 10 tednov od nastanka prve škode, ki je bila zabeležena 13. marca 2006.Gre za naravno nesrečo. Grški organi ocenjujejo škodo na 402 milijona EUR. Vendar ta znesek vključuje posredno gospodarsko škodo zaradi prekinitve gospodarskih dejavnosti v višini 30 milijonov EUR, ki se v okviru Solidarnostnega sklada ne sme upoštevati pri oceni neposredne škode, ki jo je povzročila nesreča. Skupna neposredna škoda, ki se lahko upošteva, znaša 372 milijonov EUR. Opozoriti je treba, da znesek ocenjene skupne škode vključuje le del povzročene zasebne škode. Delež javne škode (325 milijonov EUR) pomeni torej okoli 87 % skupne škode. Dejansko je skupna škoda zato verjetno višja od navedenega zneska.

8. Znesek skupne neposredne škode v višini 372 milijonov EUR je nižji od praga, določenega za uporabo Solidarnostnega sklada za večje nesreče (0,6 % BND Grčije, tj. 1 004 milijoni EUR). Solidarnostni sklad se zato lahko uporabi le izjemoma, če so izpolnjeni pogoji iz zadnjega pododstavka člena 2(2) Uredbe št. 2012/2002.

9. Grški organi so navedli, da je nesreča neposredno prizadela območje 11 občin, ki imajo skupaj 137 171 prebivalcev, in v manjšem obsegu tudi mesto Alexandroupolis (43 000 prebivalcev). Dokazano je bilo, da je večina prebivalstva (okoli 71 %) na tem območju občutila hude posledice. To velja zlasti za prebivalstvo, ki živi v bližini reke Evros ali ob njej.

10. Stroški bistvenih nujnih ukrepov, do katerih je Grčija upravičena po členu 3(2) Uredbe št. 2012/2002, so ocenjeni na 325 milijonov EUR. Ti ukrepi se večinoma navezujejo na nujne ukrepe za ponovno usposobitev osnovne infrastrukture in javnih storitev, na preventivno infrastrukturo (nasipi), začasna bivališča, reševalne službe in takojšnje čiščenje prizadetih območij.

11. Velika škoda, ki je nastala na omrežjih in infrastrukturi na zadevnem območju, je ohromila gospodarske dejavnosti v tej regiji. Približno 100 milijonov m² kmetijskih zemljišč vzdolž rečnih bregov je bilo poplavljenih in po ocenah je bilo izgubljenih 2 000 glav živine. Poplave so povzročile popolno uničenje kmetijskih proizvodov, počasno osuševanje poplavljenih površin pa je onemogočilo ponovno sajenje kultur. Zaradi pomanjkanja kmetijskih proizvodov večina lokalne industrije ni mogla izvajati kmetijskih, predelovalnih ali komercialnih dejavnosti v regiji, kjer je 90 % prebivalstva prvenstveno zaposlenega v kmetijstvu. Prebivalstvo občin v bližini reke Evros in njenih pritokov ali ob njih sta neposredno prizadela poplavljanje reke in škoda na prometnem omrežju ter omrežju za oskrbo z vodo. Zaradi obsežne škode na namakalnih sistemih in omrežju za oskrbo z vodo je bilo treba v številnih občinah razdeljevati ustekleničeno vodo, kar je v času predložitve vloge še vedno potekalo. Sanacija omrežij za oskrbo z vodo, določitev alternativnih vrtin, ki jih ni prizadela kontaminacija hidrogeološkega zaledja, in iskanje novih izvirov bodo povzročili kritične razmere na širšem območju in več kot eno leto bo potrebno, da se razmere umirijo. Opaženo je bilo tudi, da negativni učinek poplav na gospodarsko dejavnost, ki velja kot najhujši tak učinek v zadnjih 50-ih letih, zadeva območje, ki so ga poplave hudo prizadele že leta 2005. Ta kumulativni učinek je močno prizadel sposobnost preživetja lokalnega gospodarstva.

12. Grčija je navedla, da škoda ne bo financirana iz drugih virov Skupnosti.

13. Po podatkih grških organov škode, ki je upravičena do pomoči, ne krije zavarovanje.

Iz zgoraj navedenih razlogov se poplave obravnavajo kot neobičajne v smislu Uredbe in izpolnjujejo pogoje iz zadnjega pododstavka člena 2(2) Uredbe št. 2012/2002 za uporabo Solidarnostnega sklada v izjemnih okoliščinah.

Financiranje

Skupni letni proračun, ki je na voljo za Solidarnostni sklad, znaša 1 milijardo EUR. V letu 2007 za prejšnje vloge niso bila namenjena še nobena sredstva, zato ostaja na voljo 1 milijarda EUR.

Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi moral biti skladno z dosedanjo prakso delež škode, ki presega prag (0,6 % BND ali 3 milijarde EUR v cenah iz leta 2002, pri čemer se upošteva nižji znesek), povezan z višjo intenzivnostjo pomoči kot delež škode do praga. Stopnja, ki je bila v preteklosti uporabljena za določitev dodelitev sredstev za večje nesreče, znaša 2,5 % skupne neposredne škode pod pragom in 6 % nad pragom. Predlaga se, da se tudi tokrat uporabijo enaki odstotki.

Dodelitev sredstev, ki jo predlaga Komisija v okviru Sklada, temelji na podatkih, ki sta jih dali na voljo prosilki.

Komisija predlaga dodelitev naslednjih zneskov:

(EUR) |

Neposredna škoda | Znesek, ki temelji na 2,5 % | Znesek, ki temelji na 6 % | Skupni znesek predlagane pomoči |

Madžarska: poplave aprila 2006 | 519 096 784 | 11 487 300 | 3 576 287 | 15 063 587 |

Grčija: poplave marca 2006 | 372 261 099 | 9 306 527 | 0 | 9 306 527 |

Skupaj | 24 370 114 |

Po dodelitvi tega zneska nadomestila bo ostalo na voljo vsaj še 25 % sredstev Solidarnostnega sklada Evropske unije za dodelitev v zadnjem četrtletju leta, kakor zahteva člen 4(2) Uredbe št. 2012/2002.

Vendar ob upoštevanju presežka odobritev plačil v vrstici 02 04 01 „Raziskave na področju varnosti in vesolja“ ne bo potrebe po novih sredstvih za financiranje plačil Solidarnostnega sklada EU v korist Madžarske in Grčije. Znesek 24 milijonov EUR bi se torej prerazporedil iz proračunske vrstice 02 04 01 v proračunsko vrstico 13 06 01, da bi se pokrile ustrezne potrebe v zvezi z uporabo Solidarnostnega sklada EU (glej točko 3.3 spodaj).

Sprememba strukture proračuna za raziskave za leto 2007 zaradi sprejetja 7. okvirnega programa

Pravna podlaga za 7. okvirni program je bila sprejeta konec leta 2006[4]. Med proračunsko strukturo v sprejeti pravni podlagi in strukturo proračuna za leto 2007, ki temelji na spremenjenem predlogu Komisije z dne 24. maja 2006 o Sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007 do 2013)[5], obstaja nekaj razlik. Glavne spremembe, ki jih je treba vključiti v strukturo proračuna za leto 2007, so (glej tudi Prilogo 1):

Razdelitev prednostnega področja raziskav „Varnost in vesolje“ v dve ločeni proračunski vrstici

Predlaga se oblikovanje dveh postavk v okviru člena 02 04 01 „Raziskave na področju varnosti in vesolja“: postavka 02 04 01 01 „Raziskave na področju varnosti“ in postavka 02 04 01 02 „Raziskave na področju vesolja“. Predlagane odobritve za prevzem obveznosti za ti dve novi postavki ustrezajo razdelitvi zneska, ki je v proračunu dodeljen za „Raziskave na področju varnosti in vesolja“. Znesek za vsako od novih postavk se bo izračunal na osnovi deleža, ki je za ta dva podprograma predviden v pravni podlagi za 7. okvirni program.

Uvedba novega podprograma v okviru posebnega programa „Zmogljivosti: Skladen razvoj raziskovalnih politik“

Uvede se nova proračunska vrstica 08 23 01 „Skladen razvoj raziskovalnih politik“ in predlaga se, da se tej vrstici dodeli 7,6 milijona EUR v odobritvah za prevzem obveznosti ter 2,7 milijona EUR v odobritvah plačil. Vendar se ne zahtevajo nova sredstva, temveč se odobritve odštejejo v proračunski vrstici 08 16 01, ki ustreza podprogramu „Znanost v družbi“. To je v skladu s pristopom, ki ga je sprejel zakonodajni organ in ki je v primerjavi s spremenjenim predlogom Komisije, predloženim maja 2006, to dejavnost zmanjšal za 29 milijonov EUR v obdobju trajanja 7. okvirnega programa.

Zmanjšanje odobritev plačil

Predlaga se zmanjšanje v višini 24,4 milijona EUR v odobritvah plačil, ki so v proračunu predvidene za vrstico 02 04 01 „Raziskave na področju varnosti in vesolja“. Te odobritve plačil bodo dodeljene proračunski vrstici 13 06 01, da bi se pokrile potrebe v zvezi z uporabo Solidarnostnega sklada EU. Zaradi poznega sprejetja pravne podlage za 7. okvirni program so potrebe po odobritvah plačil za „Raziskave na področju varnosti in vesolja“ nižje od prvotno predvidenih. Glede na čas, ki navadno preteče od objave razpisa za predloge na področju raziskav do podpisa pogodb, bodo v letu 2007 plačani nižji zneski od pričakovanih in del predfinanciranja se bo preložil na leto 2008.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir razdelek/podrazdelek | Finančni okvir 2007 | Proračun 2007 + SP 1/2007 | PPSP 2/2007 | Proračun 2007 + SP 1 + PPSP 2 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |8 918 000 000 | |9 367 547 511 |7 071 164 511 | |−24 370 114 |9 367 547 511 |7 046 794 397 | |1b. Kohezija za rast in zaposlovanje |45 487 000 000 | |45 486 784 504 |37 790 265 808 | | |45 486 784 504 |37 790 265 808 | | Skupaj | 54 405 000 000 | |54 854 332 015 | 44 861 430 319 | | |54 854 332 015 | 44 837 060 205 | | Razpoložljiva razlika[6]

| | |50 667 985 | | | |50 667 985 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |45 759 000 000 | |42 713 661 000 |42 437 641 756 | | |42 713 661 000 |42 437 641 756 | | Skupaj | 58 351 000 000 | |56 250 230 036 | 54 718 545 736 | | |56 250 230 036 | 54 718 545 736 | | Razpoložljiva razlika | | |2 100 769 964 | | | |2 100 769 964 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |637 000 000 | |623 833 000 |473 683 000 | | |623 833 000 |473 683 000 | |3b. Državljanstvo | 636 000 000 | |623 233 000 |703 902 652 |24 370 114 |24 370 114 |647 603 114 |728 272 766 | | Skupaj | 1 273 000 000 | |1 247 066 000 | 1 177 585 652 | | |1 271 436 114 | 1 201 955 766 | | Razpoložljiva razlika[7]

| | |25 934 000 | | | |25 934 000 | | | 4. EU KOT GLOBALNI AKTER[8]

|6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Razpoložljiva razlika | | | 67 000 | | | | 67 000 | | | 5. UPRAVA[9]

|7 039 000 000 | |6 942 364 030 | 6 942 264 030 | | |6 942 364 030 | 6 942 264 030 | | Razpoložljiva razlika | | | 172 635 970 | | | | 172 635 970 | | | 6. NADOMESTILA | 445 000 000 | |444 646 152 | 444 646 152 | | |444 646 152 | 444 646 152 | | Razpoložljiva razlika | | | 353 848 | | | | 353 848 | | | SKUPAJ | 128 091 000 000 | 123 790 000 000 | 126 551 098 233 | 115 497 218 621 |24 370 114 |0 | 126 575 468 347 | 115 497 218 621 | | Razpoložljiva razlika | | |2 350 428 767 | 8 368 781 379 | | |2 350 428 767 | 8 368 781 379 | |

[1] UL L 248, 16.9.2002, str. 1, kakor je bila nazadnje spremenjena z Uredbo št. 1995/2006 z dne 13. decembra 2006 (UL L 390, 30.12. 2006, str. 1).

[2] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002).

[3] Opozoriti je treba, da znesek ocenjene skupne škode vključuje le del zasebne škode. Delež javne škode (409 milijonov EUR) pomeni torej skoraj 80 % skupne škode. Vendar so madžarski organi izjavili, da popolne ocene zasebne škode niso na voljo. Dejansko je skupna škoda zato verjetno višja od navedenega zneska.

[4] Sklep št. 1982/2006/ES Evropskega parlamenta in Sveta, UL L 412, 30.12.2006.

[5] COM(2005) 119 konč.

[6] Evropski sklad za prilagajanje globalizaciji (ESPG) ni vključen v izračun razpoložljive razlike v okviru razdelka 1a.

[7] Vključeni znesek Solidarnostnega sklada Evropske unije se vključi dodatno na ustrezne zgornje meje, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[8] Pri razpoložljivi razliki v razdelku 4 v letu 2007 se ne upoštevajo odobritve, povezane z rezervo za nujno pomoč (234,5 milijona EUR).

[9] Za izračun razpoložljive razlike v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 76 milijonov EUR pri prispevkih osebja za pokojninsko shemo.